Filipstad-ulykken

Filipstad-ulykken 19. desember 1943 var en større eksplosjon av ammunisjon som ble losset, og etterfølgende brann i et kullopplag på havneområdet Filipstad og nærliggende boligområder på Skillebekk i Oslo. Ved siden av eksplosjonen på Vågen var Filipstad-ulykken den største katastrofe av sitt slag under okkupasjonen av Norge.

Eksplosjonen skjedde under lossing av ammunisjon fra DS «Selma». Over 800 tonn ammunisjon eksploderte,Artikkel om Filipstad-eksplosjonen   på Norsk Krigsleksikon og drepte umiddelbart 22 havnearbeidere. Eksplosjonen og den påfølgende brannen ødela mer enn 400 bygninger, og raserte et område på 60 dekar. Tilsammen 45 nordmenn (deriblant fem brannmenn) og omkring 75 tyskere ble drept. Ca. 400 mennesker ble skadet. Det samlede skadebeløpet ble beregnet til 30 millioner kroner.

«Selma» ble slept fra kai for at resten av ammunisjonen skulle kunne reddes. Imidlertid eksploderte skipet 11. januar 1944 og sank.

Årsaken til eksplosjonene kan ha vært sabotasje. Ingen tok imidlertid på seg ansvaret for en slik aksjon. Tyskerne skal ha hatt mistanke om sabotasje i egne rekker, og iverksatte ingen represalier. Offisielt ble hendelsen presentert som en ulykke.

 Se også 
 Reidar Myhre

 Litteratur 
 Leif B. Lillegaard, Filipstad i flammer 1943, Mortensen forlag, Oslo 1963Søkbar digitalkopi av Leif B. Lillegaards Filipstad i flammer 1943 (1963)

 Referanser 

 Eksterne lenker 
 Temahefte med artikkel om Filipstad-ulykken
 «60 år siden Filipstad-eksplosjonen», fra NRK Østlandssendingen
 «Sto Myhre bak krigens største dødseksplosjon i Norge?», artikkel fra ABC nyheter 14. juni 2014

Kategori:Eksplosjoner i Norge
Kategori:Branner i Oslo
Kategori:Hendelser i 1943
Kategori:1943 i Norge
Kategori:1900-tallet i Oslo